
Godina II / Broj 29 (45),  2. KOLOVOZA  2026. 
Martina Divalta 71, 31 000 Osijek, tel. 031/505-830








„NE TREBA DA IDU. DAJTE IM VI JESTI!“ (MT 14,16)

   Vrhunac je ljetnog razdoblja. Svaki vid osvježenja itekako nam dobro dođe. Stoga dobro zvuči poziv proroka Izaije: O svi vi koji ste žedni, dođite na vodu: ako novaca i nemate, dođite… Mene poslušajte, i dobro ćete jesti … k meni dođite, poslušajte, i duša će vam živjeti.  Prorok Izaija jako dobro zna da se ono najvažnije i najdragocjenije u životu novcem ne može kupiti. Čovjek je, nažalost, slab, lako se zavara: zna poslušati razne darovatelje kruha, koji će mu nešto malo dati, ali će mu puno više oduzeti. Reklame nam puno toga nude. Potrošačko društvo nas obasipa ponudama. A gle, duboka je sreća skrivena u nama, u našem srcu koje se trudi oko plemenitih stvari. Duboki mir, zadovoljstvo, sreća na ovoj zemlji može doći samo onda kada je čovjek u miru sa svojim bližnjim, s Bogom i sa samim sobom. Najveće čudo svijeta jest ljubav. Tamo gdje je ljubav, tamo je Bog, tamo je zajedništvo, tamo ima kruha na stolovima. Zajedništvo je najveće čudo. Iz njega niču druga čudesa. Evanđelje ove nedjelje nam to iznova potvrđuje. Bog od nas ne traži nemoguće. Bog zna da mi nismo svemogući. Bog od nas traži samo ono malo što imamo. Ako smo spremni to malo što imamo staviti pred Boga da on to blagoslovi i umnoži, tada se događa istinsko čudo. I zato pitanje današnje nedjelje glasi: Što je to malo što ja imam, a da mogu predati Bogu kako bi on to umnožio? Što je to malo što ja imam čime mogu razveseliti druge? Možda je to malo mojeg slobodnog vremena? Možda je to malo šutnje u napetim situacijama kada svojim riječima ne ću dodatno poticati svađu? Možda je to malo mojeg novca u nekoj humanitarnoj ili župnoj akciji? Možda je to malo moje suosjećanje prema nekome koga sam do sada osuđivao? Možda je to malo moje znanje ili moj rad kojima mogu drugome pomoći? Skupljajmo u Božje košare. Ništa ne smije propasti od onoga što nam je darovano. Onaj tko je upoznao Isusovu ljubav, tko vjeruje i daruje Isusov kruh, taj će zajedno sa sv. Pavlom životom govoriti: ni smrt ni život, ni anđeli ni vlasti, ni sadašnjost ni budućnost, ni sile, ni dubina ni visina, ni ikoji drugi stvor ne će nas moći rastaviti od ljubavi Božje u Kristu Isusu Gospodinu našemu. 
župnik Ante Šiško
MISNA ČITANJA ZA 18. NEDJELJU KROZ GODINU,  2. KOLOVOZA 2026.
8 PROSINCA 2025. 



[image: C:\Users\IVICA\Desktop\18.jpg]PRVO ČITANJE (IZ 55,1-3)
DOĐITE I JEDITE! 

PS 145: OTVARAŠ RUKU SVOJU, GOSPODINE, I SITIŠ NAS.

DRUGO ČITANJE (RIM 8,35.37-39)
NIJEDAN STVOR NEĆE NAS MOĆI RASTAVITI OD 
LJUBAVI BOŽJE U KRISTU.



EVANĐELJE   (MT 14, 13-21) 
IZ SVETOG EVANĐELJA PO MATEJU
 
U ono vrijeme: Kad je Isus čuo za smrt Ivana Krstitelja, povuče se odande lađom na samotno mjesto, u osamu. Dočuo to narod pa pohrli pješice za njim iz gradova. Kad on iziđe, vidje silan svijet, sažali mu se nad njim te izliječi njegove bolesnike. Uvečer mu pristupe učenici pa mu reknu: »Pust je ovo kraj i već je kasno. Otpusti dakle svijet: neka odu po selima kupiti hrane.« A Isus im reče: »Ne treba da idu, dajte im vi jesti.« Oni mu kažu: »Nemamo ovdje ništa osim pet kruhova i dvije ribe.« A on će im: »Donesite mi ih ovamo.« I zapovjedi da mnoštvo posjeda po travi. On uze pet kruhova i dvije ribe, pogleda na nebo, izreče blagoslov pa razlomi i dade kruhove učenicima, a učenici mnoštvu. I jeli su svi i nasitili se. Od preteklih ulomaka nakupiše dvanaest punih košara. A blagovalo je oko pet tisuća muškaraca, osim žena i djece.

























PASTORALNE AKTIVNOSTI I MOLITVENI SUSRETI U ŽUPI 



POVRATAK NA STARO UREDOVNO VRIJEME ŽUPNOG UREDA – OD PONEDJELJKA, 3. KOLOVOZA

Od ponedjeljka, 3. kolovoza vraćamo se na redovito vrijeme župnog ureda. To znači da će župni ured od sada iznova raditi i u prijepodnevnom vremenu. Hvala na razumijevanju


PERSONALNE PROMJENE U NAŠOJ ŽUPI

Odlukom Đakovačkog nadbiskupa mons. Đure Hranića naš dosadašnji kapelan, vlč. Josip Brnjić razriješen je službe župnog vikara u našoj župi i povjerena mu je služba župnog vikara u Župi Preslavnog Imena Marijina u Osijeku i Župi Rođenja sv. Ivana Krstitelja u Sarvašu. Na njegovo mjesto je u našoj zajednici imenovan novi župni vikar, ovogodišnji mladomisnik, vlč. Karlo Strišković, kojemu ovim putem od srca izričemo dobrodošlicu! Dragom vlč. Josipu Brnjiću od srca zahvaljujemo za sav dosadašnji trud i predano služenje kroz protekle dvije godine u našoj zajednici. Ostavio je duboki trag među župljanima, napose među mladima kojima se toliko u svojoj službi darovao. Gospodin neka obilno blagoslovi njegove daljnje svećeničke korake u novoj zajednici i zajednicama koje Crkva pred njega s povjerenjem stavlja. Vlč. Josip će se službeno oprostiti sa župljanima na nedjeljnim misama u nedjelju, 16. kolovoza.



„PO SVETOJ BRAĆI K ISUSU!“ 
– POSVETNI DAN U ŽUPI –
UTORAK, 4. KOLOVOZA U 18.30 SATI

Duhovni program počet će ovoga puta iznimno dan prije Petog u kolovozu, i to u utorak, 4. kolovoza u 18.00 sati pobožnošću krunice, slijedi misa u 18.30 sati s prigodnom propovijedi, a poslije mise animirano euharistijsko klanjanje uz molitve za ozdravljenje duše i tijela. 

Voditelj duhovne obnove biti će župnik Ante Šiško. Molitvena zajednica „Totus Tuus“ pjesmom će animirati cjelovečernji program. 

Dođimo i povedimo nekoga po zagovoru Svete braće Ćirila i Metoda k Isusu 


DAN POBJEDE I DOMOVINSKE ZAHVALNOSTI – MISA ZA DOMOVINU
SRIJEDA, 5. KOLOVOZA U 18.30 SATI

Dan pobjede i domovinske zahvalnosti i Dan hrvatskih branitelja vrijeme je našeg sjećanja na dane borbe za slobodu, neovisnost i demokraciju. To su dani u kojima je stvorena naša Domovina i kad se na kninskoj tvrđavi pobjednički zavijorila hrvatska zastava.  Danas  smo toliko ponosni na te trenutke i Bogu zahvalni na žrtvi naših branitelja, bez kojih sve to ne bi bilo moguće. Neka im je vječna hvala.  Na blagdan Gospe Snježne, u srijedu, 5. kolovoza u župnoj crkvi u 18.30 sati služit će se svečana misa za našu domovinu Hrvatsku. 
Od srca pozivamo sve koji žele, napose hrvatske branitelje, dođite na misu i Bogu uputite molitve zahvale za Domovinu.


PRVI PETAK – MOGUĆNOST SVETE ISPOVIJEDI

I ovog prvog petka, 7. kolovoza bit će mogućnost pomirenja s Gospodinom u sakramentu svete Ispovijedi. Naš mladomisnik, vlč. Karlo Strišković bit će na raspolaganju sat prije večernje mise, tj. od 17.30 sati.


HODOČAŠĆE VJERNIKA U ALJMAŠ – subota, 15. kolovoza 2026.

Već tradicionalno ostvarujemo hodočašće u svetište Gospe od Utočišta u Aljmašu na svetkovinu Uznesenja Blažene Djevice Marije – Veliku Gospu. Hodočasnički dan je u subotu, 15. kolovoza 2026. i to u prijepodnevnim satima. Polazak je ispred župne crkve u 8.30 sati. Cijena hodočašća je 10 €. Prijave primamo u uredovno vrijeme župnog ureda, dok se autobus ne napuni.

AKCIJA MIVA (misijska vozila) / BLAGOSLOV PRIJEVOZNIH SREDSTAVA – 
ZAHVALA ŽUPNIKA

Naša je Domovina od davnina blagoslovljena misionarima. Velika je to čast ali  i obveza svih nas. Prošle nedjelje u našoj župi je bio organiziran blagoslov prijevoznih sredstava za potrebe Misija i to nakon sve četiri mise. Dobrotom brojnih vjernika prikupljen je novčani iznos od 2.525 € koji je proslijeđen Papinskim misijskim djelima u Zagreb. Svim darovateljima od srca zahvaljujemo na ovom velikom daru za Misije. 




















PASTORALNE AKTIVNOSTI I MOLITVENI SUSRETI U ŽUPI 


SUSRET MARIJINE LEGIJE – svakog ponedjeljka u 19 sati;
BIBLIJSKA SKUPINA – neće biti ovog utorka;
PROBA ZBORA S MISE U 7.30 – utorkom nakon večernje mise;
PROBA ZBORA S MISE U 9.00 - utorkom u 20.00 sati u 'družbaonici';
PROBA ZBORA MLADIH - srijedom nakon večernje mise;
PROBA ZBORA 'HVALA' S MISE U 10.30 - petkom nakon večernje mise;
KRSNA KATEHEZA ZA RODITELJE I KUMOVE - srijedom nakon večernje mise;
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise;
EUHARISTIJSKO KLANJANJE  – neće biti ovog četvrtka!
MINISTRANTSKI SUSRET – subotom u 10.00 sati;
TOTUS TUUS MOLITVA ZA MLADE – četvrtkom u 19.40 sati u vjeronaučnoj dvorani;
MOLITVENI SUSRET ZAJEDNICE TOTUS TUUS -  subotom u 19.00 sati.
ŽUPNI CARITAS – Svakog prvog ponedjeljka u mjesecu od 16.30 do 17.30 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 
  
DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 125 €.
Svoj dar možete izravno uplatiti na župni račun kod Croatie banke: HR1624850031100252570 
svrha uplate: dar za Crkvu; ili skeniranjem BAR-CODA
Svim darovateljima od srca hvala. Neka njih i njihove obitelji  u svemu prati zagovor sv. Ćirila i Metoda

ŽENIDBENI NAVJEŠTAJ



Sveti sakrament ženidbe žele primiti:

ZARUČNIK:  TOMISLAV PLEŠA, sin ZLATKA i  JASMINKE r. ALBERTOVIĆ,  uzima 
ZARUČNICU:  MARIJU BOŽIĆ, kći ŽELJKA i DANICE r. KEROŠKIĆ.  
Vjenčanje će biti u utorak, 4. kolovoza 2026.  u našoj župi.

Mladencima želimo sreću u braku i Božji blagoslov, a vas dragi vjernici, molimo
da  možebitnu zapreku njihovog vjenčanja javite župnom uredu.

PREŠLI U VJEČNU DOMOVINU  

 Otišla je pred nama u Vječnu Domovinu: 


BISERKA STANISAVLJEVIĆ
(15.1.1945. †  30.7 .2026.)   
 
Pokoj vječni daruj joj Gospodine…
                 Ožalošćenoj obitelji iskrena sućut

UPIS MISNIH INTENCIJA ZA NAREDNA ČETIRI MJESECA: RUJAN - PROSINAC 2026.

Od ponedjeljka, 3. kolovoza moći ćete upisivati misne nakane za razdoblje od 1. rujna do 31. 
prosinca 2026. Podsjećamo da možete UVIJEK upisivati tzv. NEVEZANE misne intencije koje se petkom pročitaju na večernjoj misi te potom predaju u Đakovo gdje ih služe tamošnji svećenici. 








RASPORED MISA I MISNIH NAKANA ZA TJEDAN OD 3. DO 9. KOLOVOZA 2026. 






	1.
	


PONEDJELJAK,
3.8.2026.
BL. AUGUSTIN KAŽOTIĆ, BISKUP

	
18.30

	
††  IZ OBITELJI PULITIKA I KVOČIĆ;
† MARA, † JELA I † JOZO PETRIĆ;
 SV. ĆIRILU I METODU ZA MARTININO
ZDRAVLJE


	2.
	

UTORAK, 4.8.2026.  
SV. IVAN MARIJA VIANNEY, PREZB.
	





18:30

	
††  IZ OBITELJI KOVAČEVIĆ I LOMBAR;
† MARIJA I LJUDEVIT PODBOJ;
††  IZ OBITELJI BIŠKUP


	3.
	

SRIJEDA, 5.8. 2026.
GOSPA SNJEŽNA.
DAN POBJEDE I DOM. ZAHVALNOSTI,
DAN HRVATSKIH BRANITELJA






	






18.30






	

† IVANKA I IVO VUKOVIĆ
† STIPE I † ANA GRABIĆ I †† IZ OBITELJI
† ĆIRIL, † TEREZIJA I † BRANISLAV PUTAR


	4.
	


ČETVRTAK,  6.8. 2026.  
PREOBRAŽENJE GOSPODINOVO











	






18:30



	
† DAWANI KAMEL
† STJEPAN KOVAČ
††  IZ OBITELJI BARAĆ



	5.
	
PETAK, 7.8. 2026.

SV. SIKSTO II. PAPA I DRUGOVI, MUČENICI;
SV. KAJETAN, PREZBITER

	




18.30
	
†  PAVKA, † NIKOLA I † MATO DUBRAVAC;
† IVAN DRAGANIĆ;
†  LUCA I † FABO STIPANOVIĆ


	6.
	
SUBOTA, 8.8.2026.
SV. DOMINIK, PREZBITER
	



07.30



	
† MARICA DILBER I † STIPO ZIRDUM;
† FRANJO BEK;
††  IZ OBITELJI JAGARINEC I JANUŠ


	7.
	NEDJELJA, 
9. 8. 2026.
19. KROZ GODINU
	07:30

09:00


10:30



18:30
	† †   IZ OBITELJI BARABA

†  BLAŽENKA I ĐURO SUŠANJ


ZA SVE ŽUPLJANE (PRO POPULO)

†  JOSIP BORBAŠ



RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.

Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

